ఆదికేశవ పెరుమాళ్ ఆలయం, శ్రీపెరుంబుదూర్

**ఆదికేశవ ఆలయం,** తమిళనాడులో కాంచీపురం జిల్లా లోని శ్రీపెరంబుదూర్‌లో ఉన్న విష్ణ్వాలయం. దీన్ని **రామానుజాలయం** అని కూడా అంటారు. ద్రావిడ వాస్తు శైలిలో నిర్మించబడిన ఈ ఆలయంలో, విష్ణువును ఆదికేశవుడిగాను, అతని దేవేరి లక్ష్మీదేవిని ఎతిరాజ నాధవల్లి గానూ పూజిస్తారు. ఈ ఆలయం విశిష్టాద్వైత సిద్ధాంతకర్త రామానుజాచార్యుని జన్మస్థలం అని నమ్ముతారు. రామానుజ మందిరం ముందు ఉన్న బంగారు పూతతో కూడిన మందిరాన్ని మైసూర్ మహారాజు నిర్మించాడు. దీన్ని వైష్ణవ సంప్రదాయంలోని 108 అభిమాన క్షేత్రాలలో ఒకటిగా పరిగణిస్తారు.

ఈ ఆలయం ఉదయం 6:30 నుండి మధ్యాహ్నం 12 గంటల వరకూ, సాయంత్రం 4 గంటల నుండి రాత్రి 8 గంటల వరకూతెరిచి ఉంటుంది. రోజులోని వివిధ సమయాల్లో ఆరు రోజువారీ ఆచారాలు జరుగుతాయి. ఆలయంలో వివిధ ఉత్సవాలు జరుపుతారు. ఫిబ్రవరి - మార్చిలో జరిగే చితిరై బ్రహ్మోత్సవం, మాసి పూరం పండుగ, మార్చి - ఏప్రిల్‌లో జరిగే పంగుని ఉత్తిరం పండుగ అత్యంత ప్రముఖమైనవి. ఈ ఆలయాన్ని తమిళనాడు ప్రభుత్వ హిందూ మత, ఎండోమెంట్ బోర్డు నిర్వహిస్తుంది.

## పురాణ గాథ
రామానుజుడు (1017–1137 CE) ఒక హిందూ వేదాంతవేత్త, తత్వవేత్త, గ్రంథ వ్యాఖ్యాత. ఆయన శ్రీపెరంబుదూర్‌లో, ఒక తమిళ కుటుంబంలో జన్మించాడు.  వైష్ణవులు ఆయనను తమ సంప్రదాయంలో అత్యంత ముఖ్యమైన ఆచార్యులలో (గురువు) ఒకరిగాను, వేద తత్వశాస్త్రం శాస్త్రీయ వివరణలలో ఒకటైన విశిష్టాద్వైతానికి ప్రముఖ వ్యాఖ్యాతగానూ చూస్తారు. రామానుజుడు తిరుమల వెంకటేశ్వర ఆలయంలో పనిచేస్తున్న తిరుమల నంబి ఆధ్వర్యంలో పెరిగాడు. ఒకసారి, ఒక రాజు రామానుజుడిని శిక్షించాలనుకున్నాడు. రామానుజ శిష్యుడు కూరత్తాళ్వార్, రామానుజుడు తప్పించుకోవడానికి సహాయం చేసి, అతనికి ధరించడానికి తెల్లటి వస్త్రాన్ని ఇచ్చాడు. రామానుజుడు తప్పించుకున్నాడు, కానీ రాజు కూరత్తాళ్వార్ కళ్ళను పెరికివేయించి, గుడ్డివాడిని చేసాడు. ఈ సంఘటన తర్వాత, ఆలయంలో ఒక పండుగ జరిపారు. అందులో రామానుజుడు కూరత్తాళ్వార్ కోసం తెల్లటి వస్త్రంలో కనిపించాడు. ఒకసారి, ఒక రాజు తన కుమార్తె సంతోషం కోసం, నారాయణపురం విగ్రహాన్ని తీసుకువెళ్ళాడు. రామానుజుడు ఆ విగ్రహాన్ని తిరిగి తీసుకురావడానికి ఢిల్లీ వెళ్ళాడు. ఆ విగ్రహం పసిపాప లాగా అతని ఒడిలో పడిందని నమ్ముతారు. ఈ సంఘటనను గుర్తుచేసుకుంటూ ప్రతి సంవత్సరం చెల్ల పిళ్ళై ఉత్సవం నిర్వహిస్తారు.

మరొక పురాణం ప్రకారం, ఒక రాజు ఆవుపై దాడి చేయడానికి ప్రయత్నిస్తున్న పులిని చంపడానికి ప్రయత్నించాడు. అయినప్పటికీ, పులి ఆ ఆవును చంపింది. రాజు ఆవు శాపానికి గురయ్యాడు. ఆ పాపం నుండి ప్రాయశ్చిత్తం చేసుకోవడానికి, అతను తపస్సు చేశాడు. ఆదికేశవుడు రాజుకు కనిపించి అతని శాపాన్ని తొలగించాడని నమ్ముతారు.

## వాస్తు శైలి
[ఎడమ|thumb|200x200px|చిత్తిరై కుళం - [పుష్కరిణి|ఆలయ పుష్కరిణి]]
ఈ ఆలయాన్ని ద్రావిడ వాస్తుశైలిలో నిర్మించారు. ఇది దాదాపు  విస్తీర్ణంలో, రెండు ప్రాకారాలతో ఉంది. ఇది తమిళనాడు రాజధాని చెన్నై శివారు ప్రాంతమైన శ్రీపెరంబుదూర్‌లో ఉంది. దీనికి చోళ, విజయనగర వాస్తుశిల్ప లక్షణాలు ఉన్నాయి. శ్రీరంగ I (1572–1586 CE) పాలన నాటి విజయనగర సామ్రాజ్య శాసనాలు ఉన్నాయి. 1556 సమయంలో అళియ రామరాయల (1542–1565) కాలం నాటి మరొక శాసనం ఆలయానికి 36 గ్రామాలను ఇచ్చినట్లు సూచిస్తుంది. విమానానికి 1912లో బంగారు పూత వేసారు. ఈ విశేషం ఉన్న తొట్ట తొలి దక్షిణ భారత ఆలయం ఇది. ఈ ఫలకంపై శ్రీరామానుజుని చిత్రం చెక్కబడింది. ఆలయంలో బంగారు ఫలకం చరిత్రను నమోదు చేసే రాగి ఫలకం ఉంది.  ఆలయం  ఎత్తైన గోడలతో, ఏడు అంతస్తుల ప్రవేశద్వార *గోపురంతో* ఉంది. గర్భగుడిలో, నిలబడిన భంగిమలో, గ్రానైట్‌తో చేసిన మూలవిరాట్టు ఉంది. విష్ణువు వాహనమైన గరుడుని విగ్రహం ఆదికేశవుడికి ఎదురుగా ఉంటుంది.  గర్భగుడికి పూజా మందిరం, ఇరుకైన అర్ధ మండపం గుండా వెళ్ళవచ్చు. ధ్వజస్తంభం గరుడ మందిరం వెనుక ఉంది, పూజా మందిరంలో రెండు వైపులా ఆళ్వార్ల చిత్రాలు ఉన్నాయి. రెండవ ఆవరణలో యతిరాజ నాధవల్లి విగ్రహం ఉంది. లక్ష్మీదేవి తన భక్తురాలి పేరును స్వీకరించిన ఆలయాలలో ఇది ఒకటి.  రామానుజ మందిరం ముందు ఉన్న బంగారు పూతతో కూడిన హాలును మైసూర్ మహారాజు ప్రసాదంగా ఇచ్చాడు. వైకుంఠ ఏకాదశి పండుగ సమయంలో తెరిచే పవిత్ర ప్రవేశ మార్గమైన సోర్గవాసల్ ఈ ఆలయంలో లేదు. పండుగ సమయంలో ప్రధాన దేవుడు, ఆయన దేవేరిల ఉత్సవ విగ్రహాలను ఉంచే భూదకల్ హాలు ఉంది.  2017లో, శ్రీపెరంబుదూర్ సరస్సు నుండి ఆలయంలోని మాడపల్లి (వంటగది) వరకు ఒక కాలువను తవ్వారు. 2017లో ఆలయ పుష్కరిణి అయిన నరసింహ కుళంను కూడా పునరుద్ధరించారు.

## పూజా పద్ధతులు, పండుగలు
 
ఈ ఆలయం ఉదయం 6:30 నుండి మధ్యాహ్నం 12 గంటల వరకూ, సాయంత్రం 4 గంటల నుండి రాత్రి 8 గంటల వరకూతెరిచి ఉంటుంది. రోజులోని వివిధ సమయాల్లో ఆరు రోజువారీ ఆచారాలు జరుగుతాయి. ఆలయంలో వివిధ ఉత్సవాలు జరుపుతారు. ఫిబ్రవరి - మార్చిలో జరిగే చితిరై బ్రహ్మోత్సవం, మాసి పూరం పండుగ, మార్చి - ఏప్రిల్‌లో జరిగే పంగుని ఉత్తిరం పండుగ అత్యంత ప్రముఖమైనవి. తమిళనాడులోని ఇతర విష్ణు దేవాలయాల మాదిరిగానే, పూజారులు బ్రాహ్మణ ఉప కులమైన వైష్ణవ సమాజానికి చెందినవారు. ఆలయ ఆచారాలు రోజుకు నాలుగు సార్లు నిర్వహిస్తారు. అవి: ఉదయం 8 గంటలకు *ఉషత్కాలం*, 10:00 గంటలకు *కలశాంతి*, సాయంత్రం 5:00 గంటలకు *సాయరక్షై,* 7:00 గంటలకు *అర్ధ జామం.* ప్రతి ఆచారానికి మూడు దశలు ఉంటాయి. అవి: ఆదికేశవస్వామి, అతని భార్య యతిరాజ నాదవల్లి ఇద్దరికీ *అలంకారం*, *నైవేద్యం,* *దీపారాధన.* ఆలయంలో వారానికి, నెలకు, పక్షం రోజులకూ ఆచారాలు నిర్వహిస్తారు. 

ఈ ఆలయంలో వివిధ పండుగలు జరుపుకుంటారు, వాటిలో చితిరై బ్రహ్మోత్సవం, ఫిబ్రవరి - మార్చి నెలల్లో మాసి పూరం పండుగ, మార్చి - ఏప్రిల్ నెలల్లో పంగుని ఉత్తిరం పండుగ అత్యంత ప్రముఖమైనవి. చితిరై బ్రహ్మోత్సవం సమయంలో, ఆదికేశవ, యతిరాజ నాదవల్లి ఉత్సవ విగ్రహాలను ఆలయ రథంపై ఉంచి శ్రీపెరంబుదూర్ రహదారుల్లో ఊరేగిస్తారు. 2003 కి ముందు 25 సంవత్సరాలు ఉత్సవ రథం పనిచేయలేదు. 2003 నుండి తిరిగి మొదలుపెట్టారు. ఈ ఉత్సవం తరువాత రామానుజుల పుట్టినరోజు పండుగ అయిన తిరువదర ఉత్సవం జరుగుతుంది. ఈ ఆలయాన్ని తమిళనాడు ప్రభుత్వ హిందూ మత, ఎండోమెంట్ బోర్డు నిర్వహిస్తుంది.

## మూలాలు

వర్గం:Coordinates on Wikidata
వర్గం:తమిళనాడు దేవాలయాలు